ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660023310

ขอให้ตรวจสอบการเรียกเก็บเงินค่าจัดเก็บขยะมูลฝอยของเจ้าหน้าที่ สำนักงานเขตบางคอแหลม กรุงเทพมหานคร บริเวณ ซอยสาธุประดิษฐ์ 12 และ ซอยสาธุประดิษฐ์ 14 และบริเวณซอยใกล้เคียง แขวงบางโคล่ เขตบางคอแหลม กรุงเทพมหานคร เนื่องจากผู้ร้องแจ้งว่าได้มีเจ้าหน้าที่เก็บขยะมูลฝอยของสำนักงานเขตบางคอแหลม ทำการเก็บเงินผู้ร้องและประชาชนในพื้นที่ เป็นเจ้าหน้าที่เพศชาย (ไม่ทราบชื่อและนามสกุล) อายุประมาณ 50 ปี ส่วนสูงประมาณ 150 เซนติเมตร รูปร่างผอม สีผิวคล้ำ และผู้ร้องทราบว่าบุคคลดังกล่าวพักอาศัยอยู่ที่หอพัก ชื่อ หอพัก  ซอยสาธุประดิษฐ์ 14 แขวงบางโคล่ เขตบางคอแหลม กรุงเทพมหานคร บุคคลดังกล่าวทำการแอบอ้างเดินเก็บเงินค่าขยะมูลฝอย เป็นจำนวนเงินเดือนละ 20 บาท (ยี่สิบบาทถ้วน) เป็นประจำทุกเดือน จำนวนเดือนละ 1-2 ครั้ง จะออกเก็บในช่วงวันเสาร์และวันอาทิตย์ (ไม่ทราบวันที่ที่ชัดเจน) เวลาตั้งแต่ประมาณ 08.00 - 12.00 น. โดยไม่มีใบเสร็จในการชำระ ผู้ร้องทราบว่าบุคคลดังกล่าวทำการจอดรถเก็บขยะบริเวณซอยสาธุประดิษฐ์ 12 และ ซอยสาธุประดิษฐ์ 14 เป็นประจำทุกวัน ซึ่งผู้ร้องแจ้งว่าปกติผู้ร้องจะทำการชำระค่าจัดเก็บขยะมูลฝอย เป็นประจำทุกปี เป็นจำนวนเงินปีละ 240 บาท (สองร้อยสี่สิบบาทถ้วน) โดยมีเจ้าหน้าที่ของสำนักงานเขตบางคอแหลมมาจัดเก็บฯ และออกใบเสร็จในการชำระให้แก่ผู้ร้องและประชาชน ล่าสุดเมื่อเดือนกุมภาพันธ์ 2566 (ไม่ทราบเวลาที่ชัดเจน) ได้มีเจ้าหน้าที่ของสำนักงานเขตบางคอแหลมมาจัดเก็บฯ และออกใบเสร็จในการชำระให้แก่ผู้ร้องและประชาชนเรียบร้อยแล้ว ผู้ร้องคาดว่าอาจจะเป็นเจ้าหน้าที่แอบอ้างมาเก็บเงินค่าจัดเก็บขยะฯ ผู้ร้องประสบปัญหาดังกล่าวมาเป็นระยะเวลาประมาณ 3-4 ปีแล้ว เบื้องต้นเมื่อต้นเดือนมกราคม 2566 (ไม่ทราบวันและเวลาที่ชัดเจน) ผู้ร้องได้ทำการติดต่อไปยังสำนักงานเขตบางคอแหลม ผ่านหมายเลขโทรศัพท์ (ไม่ทราบหมายเลขโทรศัพท์ที่ชัดเจน) เพื่อทำการแจ้งเรื่องดังกล่าวฯ แต่ก็ยังไม่มีการดำเนินการแต่อย่างใด จึงประสงค์ให้หน่วยงานที่เกี่ยวข้องตรวจสอบการเรียกเก็บเงินค่าจัดเก็บขยะมูลฝอยของเจ้าหน้าที่ สำนักงานเขตบางคอแหลมให้แก่ผู้ร้องและประชาชนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata